techiaith/cofnodycynulliad_en-cy huggingface dataset:
English: Yes. There has been a gradual decrease across South Wales East in both infection and test-positivity rates. Continued support for the restrictions in place is essential if we are to maintain this broad downward trend.
Welsh: Gwnaf. Mae gostyngiad graddol wedi bod ar draws Dwyrain De Cymru mewn cyfraddau heintio a chyfraddau profion positif. Mae cefnogaeth barhaus i'r cyfyngiadau sydd ar waith yn hanfodol os ydym am sicrhau bod y duedd gyffredinol hon ar i lawr yn parhau.
English: Thank you, Minister. Merthyr has had a startlingly high incidence rate over the past few weeks, though I am glad to see the numbers levelling out. I know the health board has identified that some likely reasons for why we saw that spike would have been some extended households mixing and people not following social distancing rules. One of the strengths of our Valleys communities is our closeness, but during the pandemic we've actually suffered because of those close ties. Minster, there will be a minority of people who have been taken in by misinformation on the virus, and I'd ask you, firstly, how you are trying to counter that misinformation spreading on Facebook, working with the health board. There will also be many families who just find it very difficult to survive on the self-isolation payment, as it currently is, who rely on grandparents for childcare, people who are afraid that they'll lose their jobs if they don't turn up for work. So, could I ask you, finally, what extra support you are considering giving to communities like Merthyr where a minority of people seem to be really struggling?
Welsh: Diolch, Weinidog. Mae'r gyfradd achosion wedi bod yn syfrdanol o uchel ym Merthyr Tudful dros yr wythnosau diwethaf, er fy mod yn falch o weld y niferoedd yn gwastatáu. Gwn fod y bwrdd iechyd wedi nodi mai rhai rhesymau tebygol pam ein bod wedi gweld y cynnydd hwnnw fyddai am fod rhai aelwydydd estynedig wedi bod yn cymysgu a phobl heb fod yn dilyn rheolau cadw pellter cymdeithasol. Un o gryfderau ein cymunedau yn y Cymoedd yw ein hagosrwydd, ond yn ystod y pandemig, rydym wedi dioddef oherwydd y cysylltiadau agos hynny. Weinidog, bydd lleiafrif o bobl wedi credu camwybodaeth am y feirws, a byddwn yn gofyn i chi, yn gyntaf, sut rydych yn ceisio atal y wybodaeth anghywir honno rhag lledaenu ar Facebook, gan weithio gyda'r bwrdd iechyd. Bydd llawer o deuluoedd hefyd yn ei chael hi'n anodd iawn goroesi ar y taliad hunanynysu fel y mae ar hyn o bryd, ac yn dibynnu ar neiniau a theidiau i ofalu am eu plant, pobl sy'n ofni y byddant yn colli eu swyddi os nad ydynt yn mynd i'w gwaith. Felly, a gaf fi ofyn i chi, yn olaf, pa gymorth ychwanegol rydych yn ystyried ei roi i gymunedau fel Merthyr Tudful, lle'r ymddengys bod lleiafrif o bobl yn ei chael hi'n anodd iawn?
English: We're working together with the health board, and Hywel Dda University Health Board is planning for the continued provision of essential and key services, alongside caring for patients affected by COVID-19, as well, of course, as working towards the delivery of wider, more routine services, where and when it is safe to do so.
Welsh: Rydym yn cydweithio gyda'r bwrdd iechyd, ac mae Bwrdd Iechyd Prifysgol Hywel Dda yn cynllunio ar gyfer parhau i ddarparu gwasanaethau hanfodol ac allweddol, ochr yn ochr â gofalu am gleifion yr effeithiwyd arnynt gan COVID-19, yn ogystal â gweithio tuag at ddarparu gwasanaethau ehangach a mwy rheolaidd wrth gwrs, lle a phan fo'n ddiogel i wneud hynny.
English: Thank you for that response, Minister. Now, unfortunately, urgent cancer referrals dropped dramatically between April and December 2020, and Cancer Research UK has made it clear that when these patients do enter the system, it will cause significant capacity problems in diagnostics. Indeed, we know that the percentage of patients starting their first definitive treatment within 62 days of first being suspected of cancer is 65.9 per cent in the Hywel Dda University Health Board area. Now, I listened very carefully to the responses you gave to my colleague Angela Burns earlier, but given Cancer Research UK's warnings, what is the Welsh Government doing to specifically plan for a diagnostic workforce that can cope with any increased demand in the future? I heard you saying that the workforce needs the right support, but what are you doing specifically to support the workforce, so that steps can then be taken to increase the number of people starting their treatment within 62 days, and that people in my constituency can get the urgent treatment that they need?
Welsh: Diolch am eich ymateb, Weinidog. Nawr, yn anffodus, gostyngodd nifer yr atgyfeiriadau canser brys yn ddramatig rhwng mis Ebrill a mis Rhagfyr 2020, ac mae Cancer Research UK wedi dweud yn glir, pan fydd y cleifion hyn yn dod i mewn i'r system, y bydd yn achosi problemau capasiti sylweddol ym maes diagnosteg. Yn wir, gwyddom mai canran y cleifion sy'n dechrau eu triniaeth ddiffiniol gyntaf o fewn 62 diwrnod lle ceir amheuaeth o ganser yw 65.9 y cant yn ardal Bwrdd Iechyd Prifysgol Hywel Dda. Nawr, gwrandewais yn ofalus iawn ar yr ymatebion a roesoch i fy nghyd-Aelod Angela Burns yn gynharach, ond o ystyried rhybuddion Cancer Research UK, beth y mae Llywodraeth Cymru yn ei wneud i gynllunio'n benodol ar gyfer gweithlu diagnostig a all ymdopi ag unrhyw gynnydd yn y galw yn y dyfodol? Fe'ch clywais yn dweud bod angen y cymorth cywir ar y gweithlu, ond beth a wnewch yn benodol i gefnogi'r gweithlu, fel y gellir cymryd camau wedyn i gynyddu nifer y bobl sy'n dechrau eu triniaeth o fewn 62 diwrnod, ac fel y gall pobl yn fy etholaeth gael y driniaeth frys sydd ei hangen arnynt?
English: Well, the Member will be able to see the additional post that we funded, and that we've secured people to come and undertake training in through the diagnostic workforce across Wales. We are in a strong position with our vacancies and recruiting people into those to train another generation. You'll also recall the investment that I've made in the diagnostic workforce and in the training of that diagnostic workforce. There's a training centre in Huw Irranca-Davies's constituency, I believe, in Pencoed, where you will see these people who welcome the investment, and the fact that it helps them not just to come here in the first place, but to stay here as well. So, I think we have a good track record on the practical improvements in the workforce. You'll see more, when it comes to manifesto time, of the detail of improving and increasing our workforce, but, as I say, we end, even after the continued effects of austerity, with more than 10,000 extra NHS staff through this Welsh Parliament term. It's a strong track record that I believe people in Wales can trust as we look forward to the future to rebuild better and fairer services and a better and fairer country and, as I say, I look forward to the verdict of the public when it comes to the elections in early May this year.
Welsh: Wel, fe fydd yr Aelod yn gallu gweld y swydd ychwanegol a ariannwyd gennym, a'n bod wedi sicrhau bod pobl yn cael hyfforddiant drwy'r gweithlu diagnostig ledled Cymru. Rydym mewn sefyllfa gref gyda'n swyddi gwag, a recriwtio pobl i'r swyddi hynny i hyfforddi cenhedlaeth arall. Fe fyddwch hefyd yn cofio'r buddsoddiad a wneuthum yn y gweithlu diagnostig a hyfforddi'r gweithlu diagnostig hwnnw. Mae canolfan hyfforddi yn etholaeth Huw Irranca-Davies, rwy'n credu, ym Mhencoed, lle byddwch yn gweld y bobl hyn sy'n croesawu'r buddsoddiad, a'r ffaith ei fod yn eu helpu nid yn unig i ddod yma yn y lle cyntaf, ond i aros yma hefyd. Felly, credaf fod gennym hanes da o ran gwelliannau ymarferol yn y gweithlu. Fe fyddwch yn gweld mwy o fanylion ynghylch gwella a chynyddu ein gweithlu pan ddaw'r maniffesto, ond fel y dywedaf, byddwn yn cwblhau tymor y Senedd hon, hyd yn oed ar ôl effeithiau parhaus cyni, gyda mwy na 10,000 o staff ychwanegol yn y GIG. Mae'n gyflawniad cadarn y credaf y gall pobl yng Nghymru ymddiried ynddo wrth inni edrych ymlaen at y dyfodol ac ailadeiladu gwasanaethau gwell a thecach a gwlad well a thecach, ac fel y dywedaf, edrychaf ymlaen at benderfyniad y cyhoedd yn yr etholiadau ar ddechrau mis Mai eleni.
English: The next item is questions to the Minister for Mental Health, Wellbeing and Welsh Language, and the first question is from Dai Lloyd.
Welsh: Yr eitem nesaf, felly, yw'r cwestiynau i'r Gweinidog Iechyd Meddwl, Llesiant a'r Gymraeg, ac mae'r cwestiwn cyntaf gan Dai Lloyd.
English: There is a range of mental health support available in South Wales West, in terms of services that are provided not just by the third sector but also by the NHS. This includes the sanctuary service in Swansea Bay, which has been developed by mental health services together with the regional partnership board for West Glamorgan and the mental health charity Hafal.
Welsh: Mae amrywiaeth o gymorth iechyd meddwl ar gael yng Ngorllewin De Cymru, o ran gwasanaethau sydd yn cael eu darparu nid jest gan y trydydd sector ond hefyd gan yr NHS. Mae hyn yn cynnwys y gwasanaeth noddfa ym Mae Abertawe, sydd wedi'i ddatblygu gan wasanaethau iechyd meddwl ynghyd â bwrdd partneriaeth rhanbarthol Gorllewin Morgannwg a'r elusen iechyd meddwl Hafal.
English: Thank you for that, Minister. Could I ask what progress has been made in treating emergency mental health problems, just as we deal with physical health problems in an emergency? With a heart attack, for example, a GP can phone a hospital doctor directly, and get urgent access that very same day for the patient as a matter of urgency. We used to be able to do that with mental health emergencies 20 years ago, but no longer. We've lost that direct link between the GP and the psychiatric specialist in hospitals. What hope is there of restoring that old connection?
Welsh: Diolch am hynna, Weinidog. Allaf i ofyn pa gynnydd sydd yna i ymdrin ag afiechyd meddwl mewn argyfwng, yn union fel rydyn ni'n ymdrin ag afiechyd corfforol mewn argyfwng? Efo trawiad ar y galon, er enghraifft, mae'r meddyg teulu'n gallu ffonio meddyg yn yr ysbyty yn uniongyrchol a chael mynediad brys y diwrnod hwnnw i'r claf ar fyrder. Roeddem ni'n gallu gwneud hynna efo salwch meddwl mewn argyfwng 20 mlynedd yn ôl, ond ddim rhagor. Rydyn ni wedi colli'r cysylltiad uniongyrchol rhwng y meddyg teulu a'r arbenigwr seiciatryddol yn yr ysbyty. Pa obaith sydd o adfer yr hen gysylltiad oesol?
English: Thank you, Dai. I know that a lot of work has been done in terms of emergency services, and that's where we've been focusing our work at present in terms of mental health. Because what was happening was that we were in a situation where, when people picked up the phone, some of the only services available, particularly after 5 o'clock in the afternoon, were emergency services. And very often, the police or the ambulance service often isn't the best place to deal with mental health problems. That's why great work has already been done, under the umbrella of the concordat, to ensure that we look at this in detail, and that we collaborate with the third sector, and that there is provision in place. Because what we have realised is that, for the majority of people who came into emergency services, maybe mental health services, in terms of pure mental health services, is not what they needed, but perhaps more social and economic support. So, that work is being done. I'm sure you will be aware that Swansea Bay has been undertaking a pilot scheme in terms of one contact point for mental health, by phoning the 111 number. And that will now be expanded to Cwm Taf Morgannwg health board. Another thing that's worth emphasising is the fact that we do have a scheme that helps to transport people who are suffering from mental health problems. It's not appropriate, of course, to take people who are suffering from mental health problems in a police car, for example. That's why we are piloting a new programme in this area as well.
Welsh: Diolch yn fawr, Dai. Dwi'n gwybod bod lot fawr o waith wedi cael ei wneud o ran y gwasanaethau brys, a dyna ble dŷn ni wedi bod yn canolbwyntio ein gwaith ni ar hyn o bryd o ran iechyd meddwl. Achos beth oedd yn digwydd oedd ein bod ni mewn sefyllfa lle, pan oedd pobl yn codi'r ffôn, rhai o'r unig wasanaethau a oedd ar gael, yn arbennig ar ôl 5 o'r gloch yn y prynhawn, oedd gwasanaethau brys. Ac yn aml, nid yr heddlu neu hyd yn oed y gwasanaeth ambiwlans yw'r llefydd gorau i ymdrin â phethau sy'n ymwneud ag iechyd meddwl. Dyna pam mae gwaith aruthrol wedi cael ei wneud eisoes, o dan ymbarél y concordat, i sicrhau ein bod ni'n edrych ar hwn mewn manylder, ein bod ni'n cydweithredu gyda'r trydydd sector, a bod yna ddarpariaeth mewn lle. Achos beth dŷn ni wedi ei sylweddoli oedd, o ran y rhan fwyaf o'r bobl a oedd yn dod mewn i'r gwasanaethau brys, efallai nad gwasanaeth iechyd meddwl, o ran iechyd meddwl pur, oedd ei angen arnyn nhw, ond efallai bod angen mwy o help cymdeithasol ac economaidd arnyn nhw. Felly mae'r gwaith yna'n cael ei wneud. Byddwch chi, dwi'n siŵr, yn ymwybodol bod Bae Abertawe wedi bod yn cynnal peilot o ran un pwynt cyswllt ar gyfer iechyd meddwl, wrth ffonio'r rhif 111. A bydd hwnna nawr yn cael ei ehangu i fwrdd iechyd Cwm Taf Morgannwg. Yr un peth arall dwi'n meddwl sy'n werth ei danlinellu yw'r ffaith bod gyda ni gynllun nawr sy'n helpu i gludo pobl sydd yn dioddef o broblemau iechyd meddwl. Dyw hi ddim yn briodol, wrth gwrs, i gymryd pobl sydd yn dioddef o broblemau iechyd meddwl mewn car heddlu, er enghraifft. Dyna pam dŷn ni'n peilota rhaglen newydd yn y maes yma hefyd.
English: Minister, yesterday I raised concerns about support for young children, and children going back to schools, who have struggled, I think, during this pandemic, and how we can be sure that there are sufficient resources available for them to be able to benefit from talking therapies, therapists and counsellors. I'm deeply worried that we are still short of those numbers of counsellors and therapists within that area. What can you do to ensure that, as children go back to schools, as we face probably the next 12 months of challenges for some of these children, there will be sufficient therapists, and talking therapists in particular, available to meet the demand that this will bring?
Welsh: Weinidog, ddoe, nodais bryderon ynghylch cymorth i blant ifanc, a phlant sy'n mynd yn ôl i ysgolion, sydd wedi'i chael hi'n anodd, rwy'n credu, yn ystod y pandemig hwn, a sut y gallwn fod yn sicr fod digon o adnoddau ar gael iddynt allu elwa o therapïau siarad, therapyddion a chwnselwyr. Rwy'n poeni'n fawr ein bod yn dal i fod yn brin o'r niferoedd o gwnselwyr a therapyddion yn y maes hwnnw. Beth y gallwch ei wneud i sicrhau, wrth i blant ddychwelyd i ysgolion, wrth inni wynebu'r 12 mis nesaf, yn ôl pob tebyg, o heriau i rai o'r plant hyn, y bydd digon o therapyddion, a therapyddion siarad yn enwedig, ar gael i ateb y galw a ddaw yn sgil hyn?
English: Diolch yn fawr, Jack. We've committed an additional £4 million next year to improve access to non-clinical support for low-level mental health issues like anxiety, and this is going to build on funding we've provided this year to improve support, including the roll-out of online cognitive behavioural therapy.
Welsh: Diolch yn fawr, Jack. Rydym wedi ymrwymo £4 miliwn yn ychwanegol y flwyddyn nesaf i wella mynediad at gymorth anghlinigol ar gyfer materion iechyd meddwl lefel isel fel gorbryder, a bydd hyn yn adeiladu ar gyllid rydym wedi'i ddarparu eleni i wella cymorth, gan gynnwys cyflwyno therapi gwybyddol ymddygiadol ar-lein.
English: Thank you for that answer, Minister. I'm sure we have all spoken to people who are experiencing anxiety for the very first time, unsure about what is happening to them, and certainly unsure about what support is available to them. Many residents in Alyn and Deeside, and across Wales, have barely been out since this time last year. They are not only anxious about coronavirus, but they are actually anxious about going out into the world. For some, this anxiety will be more extreme, and may well lead to panic attacks, something that I have only experienced once in my life, shortly after Dad died, and something I wouldn't wish on anybody. What plans does the Welsh Government have to address this, and to ensure that the NHS is fully equipped to help people, young and old, from all walks of life, with anxiety, including those that would not recognise the signs and how to reach out?
Welsh: Diolch am eich ateb, Weinidog. Rwy'n siŵr fod pob un ohonom wedi siarad â phobl sy'n profi gorbryder am y tro cyntaf, pobl sy'n ansicr beth sy'n digwydd iddynt, ac yn bendant yn ansicr ynglŷn â pha gymorth sydd ar gael iddynt. Ceir llawer o drigolion Alun a Glannau Dyfrdwy, a ledled Cymru, nad ydynt wedi bod allan fawr ddim ers yr adeg hon y llynedd. Nid yn unig eu bod yn orbryderus am y coronafeirws, maent yn bryderus am fynd allan i'r byd. I rai, bydd y gorbryder yn fwy eithafol, ac mae'n ddigon posibl y bydd yn arwain at byliau o banig, rhywbeth nad wyf ond wedi'i brofi unwaith yn fy mywyd, yn fuan ar ôl i Dad farw, ac mae' n rhywbeth na fyddwn yn ei ddymuno i unrhyw un. Pa gynlluniau sydd gan Lywodraeth Cymru i fynd i'r afael â hyn, ac i sicrhau bod y GIG wedi'i arfogi'n llawn i helpu pobl, hen ac ifanc, o bob cefndir, sy'n dioddef o orbryder, gan gynnwys y rheini na fyddent yn adnabod yr arwyddion a sut i ofyn am gymorth?
English: That was a very comprehensive answer, Minister. Can I also take the opportunity to commend Jack Sargeant for the huge amount of work he's done in this area of mental health, which is so important, particularly during the months of the pandemic and lockdown? It was a pleasure previously working with Jack's father, Carl Sargeant, in the Senedd on a range of issues. He was passionate about those issues and I'm pleased to see that Jack has carried on in the same vein in championing issues that really matter to the people out there in our communities. Minister, it's likely, as you've just hinted at, that we're going to see an increase in the number of people needing community mental health support for those suffering anxiety and depression, as one of the significant public health consequences of the pandemic, and it looks like that could go on for a considerable length of time, and at considerable cost. What discussions have you had with the vice-chairs of local health boards across Wales, or, indeed, with the health Minister, liaising with those health boards - those who are responsible for community mental health and primary care - to ensure that local NHS services are going to get the focus they need? Because clearly they've not just been under strain during this pandemic, they're going to be under strain for some considerable time to come, trying to cope with the aftermath of this challenging time.
Welsh: Roedd hwnnw'n ateb cynhwysfawr iawn, Weinidog. A gaf finnau achub ar y cyfle i ganmol Jack Sargeant am y gwaith aruthrol y mae wedi'i wneud ym maes iechyd meddwl, sydd mor bwysig, yn enwedig yn ystod misoedd y pandemig a'r cyfyngiadau symud? Roedd yn bleser gweithio gyda thad Jack, Carl Sargeant, yn y Senedd ar ystod o faterion. Roedd yn angerddol am y materion hynny ac rwy'n falch o weld bod Jack wedi parhau yn yr un modd i hyrwyddo materion sydd o bwys gwirioneddol i'r bobl yn ein cymunedau. Weinidog, fel rydych newydd awgrymu, mae'n debygol y byddwn yn gweld cynnydd yn nifer y bobl sydd angen cymorth iechyd meddwl cymunedol i'r rheini sy'n dioddef yn sgil gorbryder ac iselder, fel un o ganlyniadau pwysig y pandemig mewn perthynas ag iechyd y cyhoedd, ac yn ôl pob golwg, gallai hynny barhau am beth amser, ac arwain at gost sylweddol. Pa drafodaethau rydych wedi'u cael gydag is-gadeiryddion byrddau iechyd lleol ledled Cymru, neu'n wir, gyda'r Gweinidog iechyd, gan gysylltu â'r byrddau iechyd hynny - y rheini sy'n gyfrifol am iechyd meddwl cymunedol a gofal sylfaenol - i sicrhau y bydd gwasanaethau lleol y GIG yn cael y ffocws sydd ei angen arnynt? Oherwydd yn amlwg, nid yn unig eu bod wedi bod o dan straen yn ystod y pandemig, ond byddant o dan straen am beth amser i ddod, wrth geisio ymdopi â chanlyniadau'r cyfnod heriol hwn.
English: Diolch yn fawr, Nick. Certainly, that community mental health support is absolutely critical, and I think that it is important that we try and give that support, as far as possible, as close to home as possible, because, generally speaking, mental health support is not something you can just fix once; you have to have an ongoing relationship, you have to keep working on it. That's why actually giving that support in the community is much more valuable, and that's certainly what we're trying to do. I've met with the vice-chairs now on a couple of occasions since I was appointed to this role, and I've made it absolutely clear to them the direction of travel that I would like to see things going in. One is that we need to really divert more money into tier 0 support - that early, early support - so that we don't see these problems developing and becoming more complex and more difficult for us to treat. So, early help is absolutely critical. The second thing is that we really need to divert more money into supporting children and young people as a proportion of the budget. So, those are the two messages that I've made absolutely clearly to the vice-chairs, as well as, of course, underlining their responsibilities to make sure that all of these services are available through the medium of Welsh.
Welsh: Diolch yn fawr, Nick. Yn sicr, mae'r cymorth iechyd meddwl cymunedol hwnnw'n gwbl hanfodol, a chredaf ei bod yn bwysig ein bod yn ceisio rhoi'r cymorth hwnnw, cyn belled ag y bo modd, mor agos at adref â phosibl, oherwydd, yn gyffredinol, nid yw cymorth iechyd meddwl yn rhywbeth y gallwch ei ddatrys unwaith ac am byth; mae'n rhaid ichi gael perthynas barhaus, mae'n rhaid ichi barhau i weithio arno. Dyna pam fod rhoi'r cymorth hwnnw yn y gymuned yn llawer mwy gwerthfawr, a dyna'n sicr rydym yn ceisio'i wneud. Rwyf wedi cyfarfod â'r is-gadeiryddion ar fwy nag un achlysur bellach ers imi gael fy mhenodi i'r rôl hon, ac rwyf wedi dweud yn gwbl glir wrthynt i ba gyfeiriad yr hoffwn weld pethau'n mynd. Un yw bod gwir angen inni ddargyfeirio mwy o arian i gymorth haen 0 - y cymorth cynnar iawn hwnnw - fel nad ydym yn gweld y problemau hyn yn datblygu ac yn dod yn fwy cymhleth ac yn anos eu trin. Felly, mae cymorth cynnar yn gwbl hanfodol. Yr ail beth yw bod gwir angen inni ddargyfeirio mwy o arian tuag at gefnogi plant a phobl ifanc fel cyfran o'r gyllideb. Felly, dyna'r ddwy neges rwyf wedi'u cyfleu'n gwbl glir i'r is-gadeiryddion, yn ogystal, wrth gwrs, â thanlinellu eu cyfrifoldeb i sicrhau bod yr holl wasanaethau hyn ar gael drwy gyfrwng y Gymraeg.